Title: Verkko-opintojen välineet
Course: Valmiina verkko-opintoihin? (YTO) > Section: Materiaalit ja harjoitukset (piilotettu, pääsy tehtäviin linkeillä)

Tarvitset verkko-opintoja varten tietokoneen tai tabletin ja verkkoyhteyden. Puhelinta tarvitaan viestintään ja joihinkin tehtäviin. Puhelin ei riitä ainoaksi välineeksi verkko-opintoihin.

Verkko-opinnot sisältävät:

- Tekstin tuottamista (kirjoittamista, puhumista, valo- ja videokuvaamista)
- Tehtävien tekemistä verkossa
- Opiskelua verkossa tukimateriaalien avulla (harjoitukset, videot, kuvat, luettava materiaali)
- Yhteydenpitoa opettajien ja ohjaajien kanssa

Verkko-opinnoissa yhteydenpito tapahtuu YTO-työpajojen lisäksi Teams-viesteillä ja -videoyhteydellä sekä tarvittaessa sähköpostilla, puheluilla ja muilla viesteillä.

Tietokone on paras väline opiskeluun. Se sopii kirjoittamiseen, tehtävien tekemiseen ja tukimateriaalien opiskeluun. Teams-viestittely ja -videoyhteys sekä sähköpostiviestittely onnistuu hyvin tietokoneella.

Tablet soveltuu tehtävien tekemiseen ja tukimateriaalien opiskeluun. Teams-viestittely ja -videoyhteys sekä sähköpostiviestittely onnistuu myös. Kirjoittamiseen tablet sopii tietokonetta huonommin.

Puhelin soveltuu yhteydenpitoon, kuvaamiseen ja videoiden katseluun. Lukemiseen ja tehtävien tekemiseen puhelin sopii muita laitteita huonommin.

Tutustu välineisiin myös videon avulla.

Palaa etusivulle